परसेवेरेंस

परसेवेरेंस (Perseverance शब्दार्थ: दृढ़ता) एक अन्तरिक्ष यान है जिसे नासा द्वारा बनाया गया है। यह 30 जुलाई 2020 को 11:50 यूटीसी पर एटलस 5 रॉकेट से मंगल ग्रह के लिये छोड़ा जा चुका है जहाँ यह 18 फरवरी, 2021 में स्काईक्रेन  की सहायता से जेज़रो क्रेटर  की सतह पर उतर कर अनुसंधान करेगा। यह अपने साथ एक विशेष हेलीकॉप्टर भी ले जाएगा, जिसे इनजेनुईटी  नाम दिया गया है।

नामकरण 
परसेवेरेंस एक अंग्रेजी शब्द है, जिसका हिन्दी में अर्थ "दृढ़ता" होता है।

बनावट 

परसेवेरेंस एक छः पहियों वाला और 1050 किलो वजनी यान है। इसे एक रेडियोआईसोटोप थर्मो जेनरेटर 110 वाट की शक्ति देता है, जिसे यह यान अपनी दो लिथियम आयन बैट्री में भी इकट्ठा कर सकता है, ताकी आवश्यकता पड़ने पर अत्यधिक शक्ति का उपयोग किया जा सके। इसमें एक यान्त्रिक बाँह है जो की अनुसन्धान के समय काम आयेगी।

उपकरण 
वैज्ञानिक उद्देश्यों के आधार पर, रोवर उपकरणों के लिए लगभग 60 प्रस्तावों   का मूल्यांकन किया गया और, 31 जुलाई 2014 को, नासा ने रोवर के लिए पेलोड की घोषणा की।

सात मुख्य अनुसन्धान उपकरण

प्लैनेटरी इंस्ट्रूमेंट फ़ॉर एक्स-रे लिथोकेमिस्ट्री (PIXL) एक एक्स-रे प्रतिदीप्ति स्पेक्ट्रोमीटर जो मंगल ग्रह की सतह की मौलिक संरचना का बारीक पैमाने पर निर्धारण करेगा।
रडार इमेजर फ़ॉर मार्स सबसरफ़ेस  एक्सपेरिमेंट (RIMFAX) एक भू-भेदी रडार।
मार्स एनवायरोमेण्टल डायनेमिक्स अनालाईजर (MEDA) रोवर के वातावरण पर नजर रखने के लिये।
 मार्स ऑक्सीजन आईएसआरयू एक्सपेरिमेण्ट (MOXIE) मंगल पर कार्बन डाईऑक्साईड से ऑक्सिजन बनाने के लिये। ताकि भविष्य में मानव मिशन के लिये प्रद्योगिकी को परखा जा सके।
 सुपरकैम (SuperCam) रासायनिक अध्ययन करने और छवियाँ लेने के लिये।
 मास्टकैम-ज़ी (Mastcam-Z) कैमरे।
 स्कैनिंग हैबिटेबल एनवायरोमेण्ट्स विद रमण एण्ड ल्युमिनेसेंस फ़ॉर आर्गेनिक्स एण्ड केमिकल्स (SHERLOC) एक पराबैंगनी रमण स्पेक्ट्रोमीटर।

सन्दर्भ 

अंतरिक्ष
अंतरिक्ष यान
मंगल के अंतरिक्ष यान